procesaur/Wiki.mk huggingface dataset:
Црква Свети Петар и Свети Павле (Санкт Петербург)

Петропсвловскиот храм (руски : ''Петропавловский собор) '') е црква која се наоѓа во Санкт Петербург, Русија. Објектот бил изграден во 1712 година а бил довршен во 1733 година и е со барокски стил. Со нејзината височина од 122,5 метри, овој објект е еден од највисоките во градот. Нејзиниот иконостас е дело на италијански и руски уметници. За време на комунизмот од 1919 година црквата била затворена, а подоцна претворена во музеј. Во втората светска војна била многу оштетена и опожарена, а по војната во 1952 година реновирана.
Црква Кнез Владимир

Црквата Кнез Владимир (руски : ''Князь-Владимирский Собор) '') е црква која се наоѓа во Санкт Петербург, Русија и спаѓа во склопот на Руската Православна црква. Била изградена во 1708 година и посветена на Свети Никола. Во 1740 година била реновирана, како и во 1772 година кога била наречена Кнез Владимир. За време на комунизмот, црквата била затворена. Во периодот од 1941 до 2001 година во неа се наоѓала икона на иконата на Казанската Богородица, кога била префрлена во Казанската црква.
Црква Свети Андреј (Санкт Петербург)

Црквата Свети Андреј (руски : ''Андреевский собор) '') е црква која се наоѓа во Санкт Петербург, Русија и спаѓа во склопот на Руската Православна црква. Црквата била изградена во времето на Петар Велики и е една од последните цркви изградена во барокски стил во овој регион.
Safari (прелистувач)

Сафари е еден од најкористените прелистувачи што постојат денеска. Тој е основан од страна на Apple што на македонски значи јаболко. Прво бил издаден, на 7 јануари 2003 година како прелистувач за Mac OS X оперативните системи. На 11 јуни 2007 година издадена е Windows верзија на овој квалитетен прелистувач, поддржувајќи Windows XP, и Windows Vista оперативен систем.
1 Опции
Табови - Табовите му овозможуваат на корисникот да отвора повеќе страни, во еден прозор, исто како под-страници.
Блокатор на отскочници - Блокира, реклами што му се појавуваат на корисникот, без негова дозвола, и можат да нанесат штета.
Барање на текст - Можете да барате даден текст на мрежно место. (Се активира со Ctrl + F)
системи - Напредно управување на лозиники.
Quartz - Понапредно управување на фонтови (Нежни и чисти фонтови, автоматско спуштање на фонтови)
mr:ॲपल सफारी#मोबाइल
Катедрала Света Софија

Катедралата Света Софија (руски: ''Софи́йский собо́р) '') — црква која се наоѓа во Санкт Петербург, Русија и спаѓа во склопот на Руската Православна црква. Нејзината градба траела од 1782 до 1788 година во времето на Екатерина II. Оваа црква е меѓу првите во Русија изградена во неовизантиска архитектура..
Исакиевски собор

Црквата Свети Исак (руски : ''Исаа́киевский Собо́р) '') е црква која се наоѓа во Санкт Петербург, Русија и спаѓа во склопот на Руската Православна црква. Овој храм е и најголемиот во Русија, посветен на Свети Исак Далматски.
Стрибог

Според податоците што ги имаме на располагање, можеме да заклучиме дека Стрибог е бог на ветровите. Неговото име го среќаваме во Повест времених лет, Словото за полкот Игорев, каде што ветровите се наречени Стрибогови внуци кои со стрели веат од морето. Неговото име може да се доведе во врска со индоевропскиот корен *sreu, кој и денес е задржан во зборовите струја и струи. Неговиот кип се наоѓал и во пантеонот на кнезот Владимир. Постојат и докази дека тој бил познат и надвор од териториите на Источните Словени. Така, во Полска постои место наречено Стржибога и река наречена Стрибок.
Талкач над морето од магла

„Талкач над морето од магла“ (герм. ''Der Wanderer über dem Nebelmeer'') — слика од германскиот романтистички сликар Каспар Давид Фридрих, насликана во 1818 г.
1 Опис
На делото е прикажан човек, веројатно самиот Фридрих, како стои на врвот на една висока планина, свртен со грб кон посматрачот—чест мотив во делата на Фридрих—и гледа во големо маглиште. Над површината на маглата се издаваат врвови и други планини, а пак во позадината се гледа огромен планински венец. На горната половина на сликата доминира големата небесна шир над високите планини.
Сликата е составена од различни елементи од Лапските Песочни Планини во Саксонија и Чешка, скицирани надвор, но реаранжирани во студио за на сликата од раката на самиот уметник, во согласност со неговата вообичаена практика. Во десниот дел од позадината може да се забележи платото Циркелштајн. Планината во левиот дел на позадината е или Розенберг или Калтенберг. Групата карпи пред неа го претставуваат Гамриг близу Ратен. Карпите врз кои стои талкачот се група карти на Кајзеркроне.
2 Осврт
„Талкач над морето од магла“ е вистинска романтистичка слика, која впечатливо зборува за човештвото и просветувањето на личноста. Иако прикажаниот човек стои на врвор на висока планина, тој носи формален костум кој бил типична облека на еден филозоф во времето на Фридрих.
Заинтересираноста на Фридрих за природата е е очигледна од неговите дела. Ваков пример е „Варовните карпи на Риген“ (1818), на која е прикажан човек како стои, и жена како седи; обајцата гледаат, додека пак трет човек клечи и гледа преку работ на огромната стрмна падина која се издига од бескрајниот океан. Друг ваков пример е сликата „Море од мраз“, на која на преден план е прикажан голем куп од огромни скршеници мраз, кои потсетуваат на рушевини, со многубројни слични купови во средината и во позадината расфрлени по замрзнатиот пејзаж.
Поткултура

Поткултура (супкултура) е збир на норми, вредности и образци на однесување кои разликуваат една група луѓе од културата на пошироката заедница во која припаѓаат. Поткултура е посебен, релативно затворен сегмент на општата култура. За сите припадници на одредена поткултура заедничко е членовите да делат исти уверувања, обичаи, вредности, а често и начин на облекување, исхрана, однесување и морални норми.
Во втората половина на 1960-тите години се појавиле многу опшстествени движења, а заедно со нив многу поткултури чие заедничко име е контракултура. Првите кои го проучувале поимот поткултура во социологијата биле припадници на Чикашката школа.
Зборувајќи за поткултури најчесто се зборува за поткултури на младите. Музиката има голема улога во појавувањето на поткултурни групи, и младински поткултури обично се дефинираат во однос на музиката. Членови на поткултурни групи меѓусебно се разликуваат, освен по ставови и цели, и по изглед, надворешни обележја и занимливости. Некои од најпознатите младински поткултури се: хипици, скинси, металци, панкери итн.
Однос на поткултурата и доминантната култура може да биде:
* прифаќање на доминантната култура
* одвоеност од доминантната култура, без спротивставување
* отпор кон доминантната култура (контракултура или алтернативна култура)
Одлики на поткултурните групи се:
* Самоорганизирање
* Заеднички занимливости
* Карактеристичен назив
* Релативна трајност
* Возраст (младина)
* Непрописни улоги и начин на однесување
1 Поврзано
* противкултура
Витлеемска капела (Прага)

Витлеемската капела (чешки: ''Betlémská kaple) '') е капела која се наоѓа во Прага, Чешка. Црквата била изградена во 1394 година. Значајна е по својата поврзаност со потеклото на бохемската реформација, особено со чешкиот реформатор Јан Хус.
Џорџ Ромни

Џорџ Ромни (|George Romney; – ) — истакнат англиски портретист.
1 Младост и образование
Ромни е роден во Бексајд, во Далтон во Фернес, Ланкашир (денес во Камбрија) и кога завршил училиште во Дендрон на 11 годишна возраст отишол да чиракува кај татко му како столар. Во 1755 заминал за Кендал сликање од камберлендскиот уметник по име Кристофер Стили.
2 Дела
Веќе во 1757 Ромни наголемо станувал прочуен портретист. Додека чиракувал Ромни се разболел, па оздравел под нега на Мери Абот, ќерка на неговата стопанка.
Во 1762, веќе оженет и со две деца, Ромни отишол во Лондон и наишол на успех со неговото дело „Смртта на генералот Вулф“, со кое освоил награда на Кралското уметничко друштво. Ромни веднаш потоа станал успешен и баран портретист.
И покрај неговите големи успеси, Ромни никогаш не добил покана за членство во Кралската академија, ниту пак некогаш самиот поднел барање за членство. Иако постојат доста претпоставки за неговиот оснос со академијата, несомнено се знае дека тој се држел настрана сметајќи дека еден добар уметник треба да успее и без да биде академик. Неговата кариера одела во прилог на овој став, па затоа дури кон крајот на животот покажал некакво (но многу мало) покајание за овој став
Во 1773 отпатувал во Италија со неговиот колега Озајас Хемфри, со цел да изучуваат сликарство во Рим и Парма. Во 1775 Ромни се вратил во Лондон и продолжил да го работи своето ателје, но сега на нова локација. Во 1782 се запознал со Ема Хамилтон (тогаш Ема Харт) и таа станала негова муза. Ромни ја насликал на повеќе од 60 портрети во разни пози, понекогаш во улога на некоја историска или митолошка личност. Ромни сликал и многумина свои современици, меѓу кои и неговата колешка Мери Мозер. По 40-годишно отсуство, во летото 1799 Ромни му се вратил на неговото семејство во Кендал. Таму го пречекала неговатабезусловно верна и оддадена сопруга.
3 Поврзано
* Англиско сликарство
4 Наводи
Црква Пресвета Богородица пред Тин

Црквата Дева Марија пред Тин (чешки: ''Chrám Panny Marie před Týnem) '') е црква која се наоѓа во Прага, Чешка. Црквата била изградена во 14 век со готски стил, на местото на поранешната романска црква која датирала од 11 век. Самите две куполи се високи 80 метри.
de:Altstädter Ring#Teynkirche
Црква Свети Петар и Свети Павле (Прага)

Базилика Свети Петар и Павле (|Bazilika svatého Petra a Pavla — неоготска црква на тврдината Вишеград во Прага, Чешка.
Првобитната црква на ова место е изградена во 1070-1080 г. од кралот Вратислав II во романски стил. Во 1249 г. базиликата настрадала во пожар, и подоцна е обновена во готски, а потоа во неоготски стил. Впечатливи за црквата се камениот мозаик над вратата, како и двете кули високи по 58 м што се извишуваат над ридот и се гледаат од центарот на градот.
Зад црквата е сместен голем парк, во кој се наоѓаат познатите Вишеградски гробишта, во кои почиваат разни чешки големци како Карел Чапек, Антонин Дворжак, Алфонс Муха и други. Црквата е прогласена за базилика во 2003 г. од страна на папата Јован Павле II.
Катедрала „Св. Вид“

Свети Вид, Вацлав и Војтјех (|Katedrála svatého Víta, Václava a Vojtěcha), почесто само „Св. Вид“ — катедрала на тврдината Прашки град во Прага, Чешка. Црквата е изградена во 925 г. во готски стил, на местото на поранешната романска катедрала од страна на Вацлав I и има улога на седиште на Прашката архиепископија. Во оваа катедрала се погребани многу кралеви на Чешка. Црквата е дело на германско-чешкиот градител Петар Парлер и францускиот градител Матеј Араски.
1 Галерија
Ритмичка стапка

Ритмичката стапка е целина од нагласен и ненагласен слог. Ритмичката стапка како поим ја откриле античките теоретичари на литературата, се разбира, проучувајќи го античкиот стих. Во античкиот стих рамномерно се повторувале долги и кратки слогови кои на стихот му давале ритмичко обележје. Со текот на времето се развила цела една наука под името версификација, која ги проучува сите елемнти на стихот. Главно, постојат два вида на версификација: квантитативна и квалитативна. Квантитативната е наречена и метричка версификација и е својствена за античкиот стих. Својствен белег на античкиот стих се слоговите, кои се делеле на кратки и долги, во зависност од тоа колку траел нивниот изговор. Два кратки слога сочинувале еден долг. Долгиот слог се обележува со -, а краткиот со U(полукруг). Бидејќи постоеле повеќе ритмички стапки. Стапките можеле да бидат составени од: два, три или четири слога. Секоја стапка имала свое име: јамб (U-), трохеј (-U), спондеј(--), пирих (UU), дактил (-UU), амфибрих (U-U), анапест (UU-), бахус (--U), антибахус (U--) и други. Како изгледал и како се слушал не можеме да си претставиме бидејќи старогрчкиот е одамна мртов јазик.
Рима

Рима или слик — гласовно совпаѓање на исти слогови на крајот на два или повеќе стихови. Совпаѓањето може да биде од едносложни зборови како: вол, кол, долч од двосложни зборови како: рака - мака, песна - лесна, зора - гора од трисложни зборови: самарче - магарче, колено - вретено и од четирисложни зборови: воденица - топеница, јаребица - гулабица. Тоа совпаѓање, односно повторување на исти слогови има ритмичко, мелодично и мисловно значење во песната. Римата е еден од важните белези на песната. Римата помага за создавање на паузата. Таа е еден вид звучна стилска фигура. Слоговното совпаѓање во стиховите не е случајно, туку мотивирано од значењето на зборовите што се римуваат, а не од нивната етимолошка сродност. Римувањето може да биде во повеќе комбинации, но основни се три: напоредно, крстосано и обградено.
Црква Свети Јосиф (Софија)

Црквата Свети Јосиф (бугарски: ''Катедрала Свети Йосиф '') — црква што се наоѓа во Софија, Бугарија и е во склопот на Римокатоличката црква. Катедралата била изградена во 2006 година на местото на поранешната катедрала што била разрушена за време на Втората светска војна, и самиот камен-темелник бил поставен од страна на папата Јован Павле II во 2002 година.
1 Историја на храмот
1.1 1875 — 1944
Историјата на катедралниот храм посветен на Свети Јосиф и на истоимената парохија во Софија започнала во 1875 година, кога отец Тимотеј како епископски викар бил испратен од монсињор Франческо Рејналди од Пловдив во Софија, за да ја преземе грижата за католичкото население во градот. Во 1878 година на ова место започнала изградба на мала црква. Уште незавршена, во 1880 година таа била осветена и отворена за служби. Први верници кои ја посетувале биле градителите на железничката линија Софија - Истанбул и многубројните Хрвати и Албанци кои се занимавале со трговија во градот. Тогашниот парохиски комплекс вклучувал црква, манастир, колеџ и концертна сала.
Во 1944 година, за време на Втората светска војна била речиси завршена, но на 30 март 1944 била уништена при бомбардирање на градот. По овој настан била основана фондација за собирање на средства за обновување на храмот, но кога била воспоставена комунистичка власт парите од банката исчезнале.
1.2 1944 — 2006
Единствениот дел од зградата е концертна сала во која повеќе од 60 години до изградбата на денешниот храм се одржувале службите. Парохискиот дом на свештениците бил речиси целосно национализиран од државата.
На истото место каде што била старата катедрала, при посетата на папата Јован Павле II во Бугарија во 2002 бил поставен камен темелник за изградба на нова и поголема катедрала. Изградбата на новиот храм бил помогнат од финансиската помош на католици од целиот свет. Изградбата продолжила во периодот од 2002 до 2006 со мали прекини. Проектот е на архитектот Константин Пеев и архитектот Стојан Јанев.
1.3 Најнова историја
Откако новата зграда на катедралата била речиси целосно завршена, таа била осветена од државниот секретар на Ватикан, кардиналот Анџело Содано на 21 мај 2006 година во присуство на верници од сите католички епархии во Бугарија. Изградбата на црквата била поздравена и од страна на Бугарската православна црква која подарила икона на Света Богородица. На свеченото отворање присуствувале неколку амбасадори од католичките земји - амбасадорот на Австрија, амбасадорот на Шведска, Франција итн.
Денес оваа црква е е најголемата католичка катедрала во Бугарија која располага со 350 места за седење и може да прими до 1.000 верници. Катедралата е долга 23 метри, широка е 15 метри, висока е 19 метри. Главниот корпус на зградата заедно со покривот е со височина од 23 метри, а камбанаријата е висока 33 метри.
Над олтарот се издигнува дрвен крст на Христос кој е висок седум метри. Под крстот се наоѓа иконата на Богородица, подарена од патријархот Максим за време на осветувањето на храмот.
Зимски олимписки игри

Зимските олимписки игри (ЗОИ) се повеќедневни спортски натпревари во зимски спортови на снег и мраз, пандан на Летните олимписки игри.
Првите Зимски олимписки игри се одржани во Шамони од 25 јануари до 5 февруари 1924 година. Баронот Пјер де Кубертен, основачот на Летните олимписки игри, бил против Зимските олимписки игри. Тој спречил игрите во Шамони да се наречат олимписки. Поради тоа го добиле името „Меѓународна недела на зимските спортови“. Во почетокот државата-организатор на летните игри имала право да го одредува домаќинот на зимските игри, под услов истиот да може да ги организира.
Кога бил основан МОК, еден од предвидените спортови бил и лизгање на мраз, а првото натпреварување од тој тип било одржано на игрите во 1908 година, во Лондон. Во 1924 година, во Шамони, Франција под покровителство на МОК, а во склоп со 8-мите олимписки игри, била одржана „Меѓународна недела на зимските спортови“, а следната 1925 година, МОК одлучил да создаде Зимски олимписки игри кои ќе се одржуваат независно од Летните олимписки игри. На собранието на МОК во 1926 година, било одлучено спортската манифестација одржана во 1924 година, да се смета за прва зимска олимпијада.
До 1992 година, и летните и зимските олимписки игри се одржувани во исти години, а потоа МОК одлучил да ги „раздели“. Поради тоа следните Зимски олимписки игри, во 1994 година, во Лилехамер, биле одржани две години после претходните.
0.1 Спортови на зимските олимписки игри
* алпско скијање – првпат се појавило на олимписките игри во 1936 година, спортистите се натпреваруваат во следните пет дисциплини: спуст, слалом, велеслалом, супер велеслалом и комбинација
* биатлон – првпат се појавил во 1960 година, спортистите се натпреваруваат во четири дисциплини: спринт (10 км (мажи)/7,5 км (жени)), поединечно (20 км (мажи)/15 км (жени)), комбинација (12,5 км (мажи)/10 км (жени)) и штафета (4 x 7,5 км)
* боб – се одржува од 1924 година
* скијачко трчање – постои од почетокот на зимските олимписки игри
* карлинг – се појавил за првпат во програмот на игрите во 1924, но не бил прифатен. Повторно бил прикажан во 1932, 1988 и 1992 година, а службено бил приклучен кон олимписките спортови во 1998 година. Оттогаш се одржуваат турнири и за мажи и за жени
* уметничко лизгање
* хокеј на мраз
* нордиска комбинација
* скијачки скокови
* брзо лизгање
* скијање на даска – од 1998 година.
SIMBAD

SIMBAD (кратенка од „Set of Identifications, Measurements, and Bibliography for Astronomical Data“, односно „Збир на идентификации, димензии и библиографија за астрономските податоци“) — астрономска база на податоци за објектите надвор од сончевиот Систем. Оваа база на податоци ја одржува Центарот за астрономски податоци (CDS) во Стразбур, Франција.
SIMBAD е создаден со спојување на Каталогот на ѕвездената идентификација (CSI) и Индексот на библиографија на ѕвездите кои постојат во информатичкиот центар Медон, Франција, од 1979 година, а подоцна се проширени со дополнителни извори на податоци од други каталози и од академската литература. Првата интерактивна семрежна верзија, позната како Верзија 2, создадена е за користење во 1981 година. Верзија 3, создадена во програмскиот јазик C, пуштена е во опсерваторијата Стразбур во 1990 година. Есента 2006 година се појави Верзија 4, заедно со програмска опрема за поддршка, овој пат создаден во програмскиот јазик Јава.
Од 14 јуни 2007 г., SIMBAD содржи информации за 3.824.195 објекти со 11.200.785 различни имиња, 209.451 библиографски наводи, и 5.455.841 библиографски наводи.
Астероидот 4692 SIMBAD е наречен во негова чест.
1 Поврзано =
* Систем за планетарни податоци (PDS) на НАСА
* Bibcode
Руѓевит

Руевит (Руѓевит) е сончев бог, особено почитуван од Западните Словени на островот Рујан, каде бил и неговиот храм. И кај него, слично како и кај Триглав и Световид, се обединети атрибутите на богот на сонцето и светлината и богот на војната. За него говори Сакс Граматик, велејќи дека неговиот идол имал седум глави и осум меча. Особено е важно што го споредува со Марс, со што се потврдува како бог на војната.
1 Божество од локален или автономен карактер
Риевит (Руѓевит) е име на старословенски, најверојатно бог со локален карактер на островот Руен. Според А. Гојштнер Руевит, Поревит и Поренут се варијанти на Перун. Но, според некои други истражувачи се работи за автономно божество чија статуа изработена во дабово стебло претставувала бог со седум глави, во десната рака држел еден меч, а зад појас имал заденато седум меча. Освен овие забелешки Сакс Граматик овој бог го споредувал со римскиот бог Марс, што укажува на неговата воинствена природа. Сепак во природата на паганските богови биле и другите надлежности па постои можност дека тој претставувал заштитник на Руен кој подарувал напредок и плодност, но претставувал и хтонско божество.
2 Кристена литература
*''Гордана Стојковска'', „Речник на јужнословенска митологија“, 2004, Издавачки центар Три, Скопје ISBN 9989-918-97-X.
*''Нина Анастасова - Шкрињариќ'', „Словенска митологија’, 2004, Менора, Скопје, ISBN 9989-932-75-1
*''Вражиновски, Танас:'' Народна митологија на Македонците
*''Vasiljev, Spasoje:'' Slovenska mitologija
Антарес

Антарес или Алфа Скорпија (''α Scorpii'' / ''Alpha Scorpii'') — црвен суперџин во галаксијата Млечен Пат и шеснаесетта најсјајна ѕвезда на ноќното небо (понекогаш се смета за петнаесетта, доколку двете сјајни ѕвезди од системот Капела се бројат како една ѕвезда). Заедно со Алдебаран, Спица, и Регул е една од четирите најсјајни ѕвезди блиску до еклиптиката.
Антарес е променлива ѕвезда, со привидна величина од +0,9 до +1,8.
Најдобро време за да се види Антарес е околу 31 мај секоја година, кога ѕвездата е наспроти Сонцето. Тогаш, Антарес изгрева на самрак и заоѓа во зора, така што е видлива цела ноќ. Во време од две до три недели околу 30 ноември, Антарес воопшто не се гледа поради блесокот на Сонцето. Овој период на невидливост е подолг на северната полутопка отколку на јужната.
Трепкачка ципа

Трепкачката ципа (наречена и „никтитативна мембрана“, од лат. ''nicto, nictare'' = „трепнува“) е проѕирен или прозрачен трет очен капак присутен кај некои животни. Овој очен капак се превлекува преку окото за заштита и за влажнење на окото, истовремено не попречувајќи го видот. Разни влекачи, птици, па дури и ајкули имаат целосна трепкачка ципа, додека кај многу цицачи постои само мала, рудиментирана ципа во аголот на окото. Некои цицачи, како белата мечка и некои фоки, исто така имаат целосна трепкачка ципа.
Кај луѓето, ''plica semilunaris'' (видете слика) и поврзаните мускули се смета дека се еволутивен остаток од трепкачка ципа. Чарлс Дарвин забележал дека кај африканските и австралијанските домородци plica semilunaris е нешто поголема од онаа кај другите народи. Само за еден вид на приматите - ''Arctocebus calabarensis'' - е познато дека има целосна и функционална трепкачка ципа.
За разлика од очните капаци кај луѓето, трепкачката ципа се движи хоризонтално преку окото. Обично таа е прозрачна. Кај некои животни - нуркачи, на пример дабарот и др., таа го покрива окото за да го заштити додека животното е под вода, и кај овие видови е целосно проѕирна. Кај други животни - нуркачи како на пример морските лавови, таа го прекрива окото на суво, за да го заштити од песок и други честички. Кај птиците, често служи да ги заштити очите на родителите додека ги хранат младите. Кај белата мечка трепкачката ципа ги штити очите од снежно слепило, а кај ајкулите на пример, го штити окото кога тие го напаѓаат пленот. Клукајдрвците ја затвораат ципата неколку милисекунди пред со клунот да удрат во дрвото, за да ги заштитат очите од испаѓање од очните дупки.
Кај мачките и кучињата, трепкачката ципа обично не е видлива, освен ако внимателно му го отворите окото на животното додека спие. Кај некои кучешки раси, ципата е склона на отпуштање, па доаѓа до состојба наречена ''црешово око''.
Кај многу видови, каква било стимулација на окото (нпр. ако им дувнете) ќе резултира со рефлексно затворање на трепкачката ципа. Оваа особина се применува за проучување на условените рефлекси кај зајаците.
Перт

Перт (англ. ''Perth'') — главниот град на Западна Австралија со над 1.650.000 жители (2009), што го прави четврти град по големина (по Сиднеј, Мелбурн и Бризбејн). Основан е во 1829 година. Со тренд од раст од 2% Перт е град со најголем раст во цела Австралија. Градот се наоѓа на брегот на Индиски Океан, како и на реката Свон.
1 Клима
Климата во Перт е Средоземна со суви и многу топли лета. Зимите се влажни и благи. Во лето температурата досктигнува до 35 степени но не ретко таа 40 како и над 40 степени. Просечната температура во февруари (австралиско лето) е 24,5 а рекордна (највисока) е 46 степени.
2 Население
Градот Перт како град на Индискиот Океан ,бил една од најголемите жртви на преселувањето како на Англичаните така и на луѓе од британскити провинции (како работници. Потоа во о)вој град почнале да се доселуваат и Малезијци и другите околни држави. Кон крајот на 20 век се доселил и еден огромен бран од европа ,како и од балканските земји (Македонија, Грција ,Србија ,Босна и Хрватска). Сега населението на Перт се проценува на нешто повеќе од 2 милиони поточно на 2,066,564 (2016).
2.1 Демографија
1991, 1996., 2001., 2006., 2016 .
1,018,702, 1,096,829, 1,176,542, 1,256,035, 2,066,564
2.2 Етнички групи
2006. године најголеми етнички групи :
* Англични 28.6%
* Авсралијанци 25.6%
* Ирци 6.2%
3 Сообраќај
Градот Перт како трет најголем град во Австралија има два аеродроми најголем е " Perth airport ,, кој е меѓународен но исто така има и национални летови. Од ''Perth airport ,, најпопуларни одредишта се Дубаи и Доха кои се користат за летови од Европа. Во 1968 година била направена првата железничка линија од Перт до местото Калгорли.
Триглав (бог)

Триглав бил еден од најмоќните богови во словенската митологија, посебно почитуван кај Балтичките Словени, во Штетин и Волин. Најверојатно се работи за синоними на Велес, бог на војната претставен со три глави. Според некои автори е трансформација на името и одликите на Световид.
1 Култот
Храмот на Триглав бил поставен на средното брдо во Штетин, во него се чувала култна дрвена статуа со три глави и со златен превеѕ преку очите. Трите глави на Триглав ја симболизираат неговата владеачка присутност во трите царства небото, земјата, пеколот. Пред храмот жреците чувале црн коњ кој имал седло од злато и сребро и кој се користел во гатачките обреди. Гатањето се реализирало со помош на девет нови копја кои биле поредени со размак од еден лакт. Оседлан коњ поминувал трипати меѓу копјата во двете насоки. Воените дејствија се преземале само доколку сите копја останувале на свое место.
2 Одлики
Триглав бил божество на војната (одлика на словенските божства е дека повеќето се поврзани со војната, пред сè поради важноста ѕа опстанок и очувување на територијата во древните времиња кога судирите помежу раѕличните групи биле многу чест). Постои верување дека Триглав имал пророчнички моќи коишто ги споделувал со луѓето на кои им бил наклонет.Триглав според Книгата на Велес претставува тролико божество, но имал и способност да се појави во три лика. Се верува дека имал способност земјата да ја облече со тревата, како и богато да ги наградува своите верници со благосостојва и да ги штити од секое зло. Според Нидерле постојат научници кои сметаат дека Триглав носи потекло од прастариот словенски пантеон.
Именувањето на највисокиот врв на Јулијските алпи во Словенија, еден од најугледните топоними на Словенците кој според важноста е избран за симбол на националниот грб, дополнително укажува на огромна важност на овој култ во паганскотоивеење на тој дел од словенските народи.
Девица (соѕвездие)

Девица — едно од соѕвездијата од зодијакот, и како астролошки знак го носи истото име. Латинскиот назив ''Virgo'' значи девојка - девица, а неговиот симбол е . Се наоѓа меѓу соѕвездијата Лав на запад и Вага на исток, и е второ најголемо соѕвездие на небото. Многу лесно може да се најде на небото заради неговата најсјајна ѕвезда Спица.
1 Поврзано
* Девица (хороскопски знак)
Монери

Монери претставуваат едноклеточни организми без јадро во клетката какви што се бактериите. Таа ги содржи гените (наследен материјал кој се пренесува од организам на организам). Тие се прокариотни организми. Во царство на монери најбројни и најзначајни се бактериите. Тие се распространети во сите животни средини вода воздух и почва. Бактетиската клетка е помала и од животниската и од растителната клетка. Имаат големина од 0,3 до 8 микрометри и можат да образуваат колонии. Таа има многу мала големина и затоа може да се погледни само со микроскоп, тие организми се наречени микроорганизми. Сите бактерии се исхрануваат различно. Некои од нив вршат фотосинтеза и спаѓаат во произведувачи. Други пак, се исхрануваат со готова храна, што ја примаат низ клеточната обвивка и имаат важна улога во природата како разградувачи на труповите на сите други организми (со габите се наречени и чистачи). Меѓутоа бактериите ја расипуваат храната затоа што во неа брзо се размножуваат.
Скорпија (соѕвездие)

Скорпија — едно од соѕвездијата од зодијакот, и како астролошки знак го носи истото име. Латинскиот назив Scorpio значи скорпија, а неговиот симбол е . Се наоѓа меѓу соѕвездијата Вага на запад и Стрелец на исток. Ова е големо соѕвездие сместено а јужната полутопка блиску до центарот на галаксијата Млечен Пат.
1 Особености
1.1 Ѕвезди
Соѕвездието Скорпија содржи многу сјајни ѕвезди, меѓу кои Антарес (α Sco), β<sup>1</sup> Sco (Графијас), δ Sco (Џуба), θ Sco (Sargas), λ Sco (Шаула), ν Sco (Џаба), ξ Sco (Графијас), π Sco (Iclil), σ Sco (Алнијат), τ Sco (исто така позната како Алнијат) и υ Sco (Лесат).
2 Митологија
Во старогрчката митологија, соѕвездието Скорпија понекогаш се идентификува со скорпијата која ја испратила божицата Хера (или Геа) за да го убие ловецот Орион. Соѕвездието Орион се наоѓа наспроти соѕвездието Скорпија на ноќното небо, што се смета за божествена вниматилност да не се повтори на небото смртното непријателство.
Скорпијата исто така се појавува и во една верзија на приказната за Фаетон, смртниот син на Хелиос, сонцето. Фаетон замолил да ја вози сончевата кочија на еден ден, но ја изгубил контролата. Коњите се исплашиле од небесната скорпија чии клешти биле спремни да нападнат, и кочијата диво летала низ небото.
2.1 Астрологија
Во западната астрологија знакот Скорпија е од 23 октомври до 21 ноември, а тоа се разликува од сидералниот зодијак, каде Скорпијата е од 16 ноември до 16 декември. Астрономски, сонцето минува низ Скорпија само за една недела, и тоа од 23 ноември до 30 ноември.
3 Наводи
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
Вага (соѕвездие)

Вага или Терезија — едно од соѕвездијата од зодијакот, и како астролошки знак го носи истото име. Латинскиот назив Libra значи „вага“, а неговиот симбол е . Ова соѕвездие не е многу изразено на небото, нема ѕвезди со голема величина, а се наоѓа меѓу соѕвездијата Девица на запад и Скорпија на исток.
1 Особености
Најсјајните ѕвезди во Вага се:
* α Вага, Зубенелгенуби („јужна канџа“), привидна двојна ѕвезда;
* β Вага, Зубенешмали („северна канџа“);
* γ Вага, Зубенелакраб („скорпионска канџа“);
* σ Вага, Бракиум, затемнувачка променлива ѕвезда.
σ Librae порано била позната како γ Scorpii иако била добро видлива во границите на соѕвездието Вага. Преименувана е како σ Librae во 1851 година, од страна на Бенџамин А. Гулд.
Американска црква (Париз)

Американската црква (француски : ''? '') е црква која се наоѓа во Париз, Франција. Оваа црква спаѓа во склопот на Американската епископска црква и е првата американска црква која била изградена надвор од САД. Нејзината градба започнала во 1814 година а завршила во 1930 година.
Гејзер

Во некои области подземни езера, реки и извори се загреваат од стопените карпи под нив. Жешката вода вриејќи се пробива кон површината како извори и формира езерца или може да се пробива нагоре под голем притисок формирајќи гејзер.
Гејзер е жежок извор од кој, под внатрешен притисок, повремено се исфрла млаз вода во височина во вид на водоскок. Гејзери има на Исланд, во Северна Америка и во нов Зеланд.
Црква Свети Есташ

Црквата Свети Есташ (француски : ''Église Saint-Eustache de Paris '') е црква која се наоѓа во Париз, Франција. Оваа католичка црква била изградена во периодот од 1532 до 1632 година, со готски стил и елементи од ренесансата. Посветена е на Свети Есташ. Нејзин архитект е Жан Лемерс.
Црква Свети Рок (Париз)

Црквата Сен Рош (француски : ''Église Saint-Roch '') е црква која се наоѓа во Париз, Франција. Оваа католичка црква била изградена во 1653 година во барокски стил во времето на Луј XIV, а комплетно нејзината изградба завршила во 1754 година. Нејзин архитект е Жан Лемерс.
Слатководен крокодил

Слатководниот крокодил (''Crocodylus johnsoni''), познат и под имињата Австралиски крокодил и Џонстонов крокодил е еднемичен вид на влекач на Австралија. Го среќаваме во северните региони на Австралија. Овој вид е многу помал од другиот вид на крокодил кој живее во Австралија – морскиот крокодил.
Иако напаѓаат доколку се почувствуаат загрозени, слатководните крокодили не се познати како човекојадци, а нивните вилици не се доволно силни за да нанесат сериозни повреди на човекот. Вообичаено овие животни ги игнорираат луѓето сè додека имаат доволно мирен простор за да се сончаат покрај водните басени.
1 Особености
Австралискиот слатководен крокодил е релативно мал вид. Мажјаците растат до 3 метри додека женките се со максимална должина од 2,1 метар. Бојата на телото е светлокафена со потемни дамки на телото и на опашката. Некои единки поседуваат карактеристични пруги на муцката. Лушпите на кожата се релативно големи. Овие крокодили се одлични ловци во вода.
2 Напади на луѓе
Слатководниот крокодил не е способен да убие па дури и да нанесе сериони повреди на човекот. Засега е регистриран само еден напад од овој вид на крокодил во националниот парк Какаду, кој резултирал со мали повреди на жртвата која успеала да исплива и да избега од нападот. Се верува дека нападнатата жртва препливала директно над крокодилот, што го предизвикало нападот, сепак генерално се смета безбедно да се плива во близина на овие крокодили
.
3 Живеалиште и распространетост
Овие крокодили ги среќаваме во Западна Австралија, Квинсленд и Северната територија. Главни живеалишта се мочуриштата, езера, реки и потоци. Ретко е во конкуренција до поголемиот морски крокодил, но се знае дека е доста толерантен на солена вода. Како ворасна единка се храни со птици, лилјаци, влекачи, водоземци и риби. Овој вид го среќаваме во различни региони, дури и над стрмнини во националниот парк Какаду каде е има доста неплодни и каменести предели.
4 Заштитен статус
Овој вид до скоро бил доста распространет низ северна Австралија, посебно во предели каде поголемиот и далеку поопасниот морски крокодил не е присутен. Но во последните години бројот на популациите драматично е намален поради хранењето со ''Bufo marinus''. Овој водоземец е смртоносно отровен за слатководниот крокодил (иако е безопасен за морскиот крокодил), а за жал многу често конзумиран поради неговата голема присутност низ австралиската дивина
. Се проценува дека популацијата на слатководниот кркокодил брои некаде помеѓу 50 000 и 100 000 единки.
Црква Нотр Дам де Виктоар

Базиликата Нотр Дам де Виктоар (француски : ''Basilique Notre-Dame-des-Victoires '') е црква која се наоѓа во Париз, Франција. Оваа католичка црква била изградена во 1627 година во барокски стил во времето на Луј XIV, а комплетно нејзината изградба завршила во 1740 година. Оваа е една од десетте базилика|базилики во Франција кои се наоѓаат во реонот Ил д Франс.
Црква Сен Жермен л'Оксероа

Црква Сен Жермен л'Оксерoa (|''Église Saint-Germain-l'Auxerrois de Paris'') - црква која се наоѓа во Париз, Франција. Оваа католичка црква била изградена околу 7 век. Во 2007 година во оваа црква се одржала венчавката помеѓу Ева Лонгорија и Тони Паркер.
Паразитско растение

Паразитските растенија не растат на почвата, туку на друго растение. Тие не вршат фотосинтеза и храната ја земаат преку своите корења или стебленца од растението - домаќин преку хаустории (структури за впивање).
Сент Етјен ди Мон

Сент Етјен ди Мон (француски : ''Église Saint-Étienne-du-Mont '') — црква која се наоѓа во Париз, Франција. Оваа католичка црква била изградена во 6 век. На нејзино место во 13 век била изградена нова црква.
Потпури

Потпури — еден вид на ароматична смеса која обично се прави од исушени ливчиња од цветови, зачини и миризливи масла. Таа била многу корисна во времето кога просториите и луѓето биле повалкани и мирисале повеќе отколку што би сакале ние денес, но потпури е сè уште популарен поради убавата миризба.
Црква Свети Никола (Париз)

Црквата Сен Никола ду Шардоне (француски: ''Église Saint-Nicolas-du-Chardonnet'') е црква која се наоѓа во Париз, Франција. Оваа католичка црква била изградена во 1658 година а била завршена во 1703 година.
Целакант

Целакантите често се нарекуваат живи фосили. Биле познати само од фосилните примероци сè додека не била фатена жива риба кај брегот на Мадагаскар. Целакантите многу малку се смениле во последните 90 милиони години. Тие ги користат своите перки наизменично како нозе наместо да ги користат истовремено.
Света капела (Париз)

Црква Сент Шапел (француски: ''Sainte-Chapelle'') — црква која се наоѓа во Париз, Франција. Оваа католичка црква била изградена во 1238 година а комплетно нејзината изградба завршила во 1245 година. Била изградена по наредба на кралот Луј IX сè со цел во неа да биде сочуван Светиот Крст, кој бил купен во 1239 година од Болдвин Втори.
Полумајмуни

Полумајмуните (или ''Prosimii'') ги вклучуваат лемурите, раконогот, лорите и аветите. Лемурите живеат во шумите на Мадагскар и на околните острови, а се хранат со инсекти, мали `рбетници, израстоци и лисја. Времето го поминуваат, главно, во дрвјата симнувајќи се на земјата повремено за храна. Повеќето имаат долги опашки и голем број се активни ноќе. Лорите потекнуваат од Африка и од Јужна Азија. Имаат огромни тркалезни очи и се хранат со инсекти. Аветите (тарзиерите), кои живеат во шумите во Индонезија и на Филипини, исто така, имаат огромни очи. Иако не растат повеќе од 16 cm, можат да прескокнат над 1,8 m од едно дрво на друго.
Приматите се поделени во два подреда: просимијани и антроподи. Во подредот просимијани се вклучени неколку групи мали, главно арбореални и ноќни животни од тропски предели на Стариот Свет кој се протега од Африка до Филипинските острови. Поповите прасиња од дрвјата на Индија и Југоистична Азија се мали животни, кои надворешно многу личат на верверици.
Аксолотл

Аксолотл — вид саламандер што го има во Мексико. Слично на другите водоземци, животот го почнува како полноглавец дишејќи на жабри, но никогаш не се развива повеќе од тоа и се множи во водата без да ја достигне формата на возрасните.
Живеалиште

:''За значењето на овој поим во екологијата, видете Хабитат.''
Живеалиште е стан (конвенционален) и/или други населени простории или објекти кои не се наменети за живеење.
Живеалиштата се делат на:
:1. Стан, во поединечна или станбена зграда;
:2. Друга населена просторија која не е наменета за живеење (заедничка остава, перална, сушална и сл.) во станбена зграда;
:3. Населена деловна просторија (канцеларија, хотелска соба, продавница и сл.);
:4. Импровизирано живеалиште (шатор, вагон, шупа и сл.);
:5. Колективно живеалиште.
Полетарче

Полетарче — малечко на птица што ги прави првите обиди да лета.
Кога ќе се испилат од јајцето, малите птици се нарекуваат голиштарчиња. Во оваа фаза многу од нив немаат пердуви. Слепи се, беспомошни и што се однесува на храната и на заштитата комплетно зависат од родителите. Како што им растат пердувите, стануваат полетарчиња со отворени очи и со добар апетит. Кога ќе им пораснат сите пердуви и кога ќе бидат доволно силни, подготвени се да научат да летаат и почнуваат да стануваат независни.
1 Галерија
Растителнојадно животно

Растенојадно животно — животни се хранат со растенија, за разлика од месојадните, кои се хранат со месо. Животните што јадат и месо и растенија се нарекуваат сештојадци. Поголемите тревојадни животни (особено цицачите) се делат на тревопасни и брстачи, според начинот на хранење, т.е. видот на растенија со кои се хранат.
Естивација

Естивацијата претставува летен сон, појава слична на хибернацијата. Додека некои животни ги избегнуваат суровите услови во текот на зимата со хибернација (зимски сон), т.е. спиење во текот на најстудените месеци, некои пустински животни спијат под земја во текот на жешките летни месеци. Со други зборови, тие естивираат.
Континентален праг

Континентален праг — поширокото подрачје на еден континент и неговата крајрбрежна рамнина. Околу континентите постојат области со многу плитка вода, наречени континентални прагови. Тука морското дно е мошне рамно и се наоѓа на само 130 м под површината. Во тие области постои изобилство морски растенија и животни. Зад прагот морското дно се спушта и како што се оддалечува од прагот морето е многу подлабоко. Во средишниот дел на океаните, сепак, морското дно се издига во гребен, каде што се среќаваат плочите на Земјината кора.
1 Поврзано
* Тектонска плоча
* Ледена полица
Торбари

Торбарите (''Marsupialia'') се мала група на цицачи. Иако младенчињата се раѓаат живи, тие се многу незрели кога ќе се родат. Нивните мајки имаат торби на стомакот каде што младенчињата се заштитени и можат да цицаат сè додека не се оспособат да опстанат во дивината.
1 Таксономија
Кладограм заснован на Gallus, S. ''et al''. (2015)
Африкански крокодил

Африканскиот крокодил (''Crocodylus cataphractus''), наречен и тенкомуцест крокодил, е вид крокодил кој спаѓа во родот ''Crocodylus''. Според последните истражувања на морфологијата и ДНК на овој вид, се отвора можноста дека припаѓа на посебен род именуван ''Mecistops''. Сепак сѐ уште се користи класификацијата во ''Crocodylus'' за африканскиот крокодил и дека треба да биде поделен на два вида.
1 Опис
Африканскиот крокодил живее во слатките води во централна и западна Африка. Тие се крокодили со средна големина и растат околу 3-4 метри во должина. Има карактеристична тенка муцка, според која и го добил името. Најчесто овие крокодили се хранат до риби, ракови и водоземци.
2 Поведение
Овој вид не живее во групи, освен за време на сезоната на парење. Сезоната на парење на африканскиот крокодил почнува за време на дождовната сезона. Женката го гради гнездото, кое има форма на насип и е составено од растителен материјал. Најчесто овие гнезда се изградени на брегот на реката. Јајцата имаат долг период на инкубација споредено со останатите видови на крокодили, и изнесува дури и до 110 дена. Африканскиот крокодил во просек положува околу 16 јајца (минимум 13, максимум 27). Женката останува блиску до гнездото за време на целиот период на инкубација, но не го брани така жестоко како останатите видови на крокодили. Кога младите крокодили ќе почнат да излегуваат од јајцата, тие испуштаат специфични звуци со кои ја повикуваат маката која го отвора гнездото и им помага при излегувањето од јајцата.
3 Статус
За овој вид не се знае многу и направени се само неколку проучувања на дивата популација. Според извештај од 2014, се смета за критичнозагрозен вид и се чини дека целосно исчезнал од некои земји каде порано бил присутен а во други, популацијата се намалува. Сепак, иако загрозен, доста голема популација е забележана во централниот дел на Африка особено во Габон. За разлика оттаму, многу ретко се среќава во Западна Африка каде скоро и да исчезнал. Заканите се ловот (главно заради кожата), загуба на живеалиштето, немање храна (главно се храни со риби). Не се знае со сигурност колкава е неговата населеност во дивината, но се проценува помеѓу 1,000 до 20,000. Крокодили од овој вид се среќаваат во повеќе зоолошки градини во Европа и САД.
4 Таксономија
Традиционално сместен во родот ''Crocodylus'',проучувањата на DNA и морфологијата покажаа дека може да постојат два вида ''Mecistops''. Генетски докази објавени во 2014 сугерираат дека овој крокодил ги бележи видовите ''Mecistops cataphractus'' (Централна Африка) и видот кој е присутен во Западна Африка, кој сè уште не е именуван.
5 Галерија
6 Наводи
* Listed as Data Deficient
Планктон

Планктон — име за ситните микроскопски растителни и животински организми што лебдат во морето или во копнените води — бари, реки или езера и се носени од водната струја. Планктонот е највидлив во мирните води како што се барите или езерата. Со нив се хранат многу видови, вклучувајќи и некои од најголемите — китовите.
Во планктонски организми спаѓаат оние форми кои пасивно пловат со помош на водната струја (иако еден дел од нив може да се независно подвижни) и ја населуваат пелашката зона на океаните, морињата или слатководните екосистеми. Планктонските форми се сметаат за едни од најважните организми на Земјата како резултат на храната што ја обезбедуваат за поголемиот дел од живиот свет во водата.
Самиот планктон може да се подели на холопланктон (видови кои целиот свој животен циклус го минуваат како дел од планктонската заедница) и меропланктон (видови кои се планктонски за само дел од животниот циклус). Пример за холопланктонски организми се повеќето алги, копеподи, салпи и некои медузи, додека меропланктонски се најчесто ларвите од животните.
Според трофичкото ниво, планктонот е поделен на три групи:
* фитопланктон;
* зоопланктон;
* бактериопланктон.
1 Поврзано
* Нектон
* Неустон
* Бентос
* Перифитон
Јосиф Јосифовски

Јосиф Јосифовски - Свештарот (, 2 август 1915 - с. Кленоец, Кичевско, 6 октомври 1943) — македонски комунист, учесник во НОБ и народен херој.
1 Животопис
Јосиф Јосифовски е роден во Гевгелија на 2 август 1915 година, во сиромашно семејство. Како стипендист се школувал во Крагуевац, Шумадија, а потоа студиите ги продолжил на правниот факултет во Белград. Учествувал во сите демонстрации, протести и акции во Белград што ги организирале студентите, поради што бил апсен. Станал член на КПЈ во 1938 година.
По завршување на студиите, не можејќи да најде работа во родниот град, Јосиф Јосифовски заминал во Струмица во 1940 година, каде се вработил како адвокатски приправник.
2 Учество во НОБ
Неколку месеци по окупацијата, во септември 1941 година бил испратен во Ресенската околија како инструктор на ПК на КПЈ за Македонија. Негова задача била да помогне во кревањето на вооружено востание во тој регион, каде бил уапсен од страна на италијанската полиција.
На 6 јули 1942 година на планината Бигла бил формиран партизанскиот одред „Даме Груев“, а Јосифовски бил поставен за политички комесар. Потоа бил наименуван за политички комесар на баталјонот „Мирче Ацев“, а во септември 1943 година, политички комесар на Втората оперативна зона во Македонија.
Загинал на 6 октомври 1943 година кај селото Кленоец, Кичевско, во борба против балистичките и германските сили, штитејќи ја слободната територија во Западна Македонија. Заедно со него во оваа борба загинaле повеќе од 70 партизани.
За народен херој бил прогласен на 11 октомври 1951 година.
Водна Змија (соѕвездие)

Водна Змија (|Hydra) е најголемото од сите 88 соѕвездија, со 1.303 квадратни степени. Има долга историја, и познато е уште од времето на Птоломеј. Најчесто се прикажува симболично како водена змија.
1 Наводи
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
Борис Рибаков

Борис Александрович Рибаков (1908-2001) е познат советски и руски историчар и археолог.
Рибаков е член на Академијата на науките на СССР од 1958 година, и на Академијата на науките на Руската Федерација од 1991 година. Се занимавал и со проучување на словенската митологија, обичаите и верувањата. 40 години раководел со Институтот за археологија на Руската академија на науките. Особено се познати неговите дела "Jaзичеството на древните Словени", "Jaзичеството на древните Руси", "Првите векови на руската историја", "Руските летописци и авторот на Словото за полкот Игорев", "Херодотова Скитија. Историско-географска анализа" и многу други.
Риби (соѕвездие)

Риби — едно од соѕвездијата од зодијакот, и како астролошки знак го носи истото име. Латинскиот назив Pisces е множина од риба, а неговиот симбол е . Се наоѓа меѓу соѕвездијата Водолија на запад и Овен на исток.
1 Митологија
Созвездието претставува две заоблени форми, кои се меѓусебно поврзани. Тие две форми се риби, додека ѕвездите кои ги поврзуваат создаваат лента која ги поврзува опашките на рибите. Врската помеѓу рибите, иако видлива со голо око, не го расипува впечатокот дека ова созвездие потсетува на две риби кои „пливаат“ во небото. По еден грчки мит, созвездието Риби претставува риби кои Афродита и нејзиниот син Ерос се претвориле за да избегаат од чудовиштето Тифон; врзани со опашките за да не се изгубат.
2 Наводи
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
* Richard Hinckley Allen, ''Star Names, Their Lore and Legenc'', New York, Dover: various dates.
* Thomas Wm. Hamilton, ''Useful Star Names'', Holbrook, NY, Viewlex: 1968.